《寄献山中顾公员外》
唐代·李昭象

抽却朝簪著钓蓑，近来声迹转巍峨。祥麟避网虽山野，

丹凤衔书即薜萝。乍隐文章情更逸，久闲经济术翻多。

深惭未副吹嘘力，竟困风埃争奈何。

作者简介：李昭象，约生于唐宣宗大中十一年，池州人，卒年不详。懿宗末，以文谒相国路严，问其年，仅十七。时严亦年少，颇器重之，荐于朝。将召试，会严贬，遂还秋浦。移居九华，与张乔、顾云辈为方外友。昭象能诗，今存八首。